kardosdrur/scandi-wiki huggingface dataset:
Fersman (månekrater)

Fersman er et stort nedslagskrater på Månen. Det befinder sig på Månens bagside og er opkaldt efter den sovjettiske geokemiker Aleksander Fersman (1883 – 1945).

Navnet blev officielt tildelt af den Internationale Astronomiske Union (IAU) i 1970.

Omgivelser 
Fersmankrateret ligger øst for Poyntingkrateret og vest-nordvest for Weylkrateret. Mod syd ligger det enorme Hertzsprungbassin.

Karakteristika 
Krateret er nedslidt med en lav ydre rand. Den sydøstlige del af denne og den østlige kraterbund er dækket af udkastede aflejringer, som løber i retningen fra sydøst mod nordvest. En næsten lineær række små kratere begynder sydøst for krateret og fortsætter til omkring 100 km nordvest for det. Der er et brud i kæden, hvor kraterbunden er, men den fortsætter igen nær den nordlige rand.

Adskillige andre små kratere ligger på kraterbunden, herunder en gruppering syd for midtpunktet og et lille krater langs den vestlige, indre kratervæg. Randen har en udadgående bule langs den sydøstlige side og irregulære kanter mod nord og syd.

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Fesenkov (månekrater)

Fesenkov er et nedslagskrater på Månen. Det befinder sig på Månens bagside og er opkaldt efter den sovjettiske astrofysiker Vasiliy G. Fesenkov (1889 – 1972).

Navnet blev officielt tildelt af den Internationale Astronomiske Union (IAU) i 1973.

Omgivelser 
Fesenkovkrateret ligger øst-sydøst for det fremtrædende Tsiolkovskiykrater og mindre end en kraterdiameter nord for Starkkrateret.

Karakteristika 
Dette er et eroderet krater, hvis ydre rand er blevet irregulær og noget forrevet på grund af mindre nedslag i nærheden. Kraterbunden er ujævn, særligt i den østlige halvdel, og der findes en central top i kratermidten. Fra den ydre nordøstlige rand fører en kæde af småkratere mod øst, udgående radialt fra Tsiolkovskynedslaget.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Fesenkovkrateret har følgende satellitkratere:

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Feuillée (månekrater)

Feuillée er et lille nedslagskrater på Månen. Det befinder sig på Månens forside i den østlige del af Mare Imbrium og er opkaldt efter den franske videnskabsmand Louis Feuillée (1660 – 1732).

Navnet blev officielt tildelt af den Internationale Astronomiske Union (IAU) i 1935.

Omgivelser 
Feuilléekrateret ligger mindre end en halv kraterdiameter nordvest for Beerkrateret, og de to kratere danner et næsten matchende par. Mod vest ligger det lille, men fremtrædende Timochariskrater.

Karakteristika 
Som Beerkrateret er Feuillée et cirkulært og skålformet krater med en lille kraterbund i midten af de skrånende indre kratervægge. Kraterranden er skarp og ikke slidt eller eroderet af betydning, og krateret mangler i almindelighed særlige landskabstræk. Dog ligger det over en dorsum i overfladen af maret, hvilket bedst kan observeres under belysning i lille vinkel, når krateret ligger nær terminatoren.

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Finsch (månekrater)

Finsch er et mindre nedslagskrater på Månen med en diameter på 4 km. Det befinder sig på Månens forside og er opkaldt efter den tyske zoolog Otto F.H. Finsch (1839 – 1917).

Navnet blev officielt tildelt af den Internationale Astronomiske Union (IAU) i 1976.

Omgivelser 
Finschkrateret ligger i den midterste del af Mare Serenitatis, syd-sydøst for Sarabhaikrateret.

Karakteristika 
Krateret er blevet helt dækket af materiale fra maret, så det danner et spøgelseskrater i lavasletten.

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Finsen (månekrater)

Finsen er et nedslagskrater på Månen. Det befinder sig på den sydlige halvkugle på Månens bagside og er opkaldt efter den færøsk-danske læge og nobelprismodtager Niels Ryberg Finsen (1860 – 1904).

Navnet blev officielt tildelt af den Internationale Astronomiske Union (IAU) i 1979.

Omgivelser 
Finsenkrateret er forbundet med den sydøstlige ydre side af Leibnitzbassinet, og udkastet materiale fra Finsen dækker den sydøstlige del af Leibnitz' kraterbund. Sydvest for Finsen ligger Von Kármán-bassinet, som Leibnitz delvis ligger ind over.

Karakteristika 
Krateret er forholdsvis nyt og er derfor tydeligt aftegnet uden at være eroderet af senere nedslag. Randen er cirkulær, men noget uregelmæssig i selve kanten, hvor der er udadgående buler hele vejen rundt, bortset fra mod nord og nordvest. Kratervæggen er skredet ned visse steder, hvilket har givet randen en meget skarp kant i den sydlige halvdel. Der er et antal korte terrasser langs den indre væg.

Kratervæggen er bredere mod nord, hvorfor kraterbunden er lidt forskudt mod syd. I kraterets midte rejser sig en en central top, som optager et areal med en diameter på omkring 15 km. Denne top har højere albedo end den omgivende bund og rand, så den har et lyst udseende. Der er ikke sket betydende nedslag hverken langs kraterranden eller i kraterbunden.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Finsenkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Firsov (månekrater)

Firsov er et nedslagskrater på Månen. Det befinder sig på Månens bagside og er opkaldt efter den sovjettiske raketingeniør Georgij F. Firsov (1917 – 1960).

Navnet blev officielt tildelt af den Internationale Astronomiske Union (IAU) i 1970.

Omgivelser 
Firsovkrateret ligger stik syd for Lobachevskiykrateret og nordvest for Abul Wáfakrateret.

Karakteristika 
Kraterets ellers cirkulære rand har en lille udadgående bule langs den sydlige side og mindre udbulinger langs den vestlige. De indre kratervægge er skredet noget ned og har dannet talusbunker langs foden. Kraterbunden, som har lav albedo, er næsten jævn og udviser ingen særlige landskabstræk.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Firsovkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Firmicus (månekrater)

Firmicus er et nedslagskrater på Månen. Det befinder sig i den østlige del af Månens bagside og er cirkulært, men ser ovalt ud fra Jorden på grund af perspektivisk forkortning. Det er opkaldt efter den romerske astrolog Firmicus Maternus (330 – 354).

Navnet blev officielt tildelt af den Internationale Astronomiske Union (IAU) i 1935.

Omgivelser 
Firmicuskrateret ligger vest for Mare Undarum og nordøst for det tilsvarende store Apolloniuskrater. Nord for Firmicus ligger van Albada- og Auzoutkraterne. Forbundet med dets nordvestlige rand ligger Lacus Perseverantiae, som er et månemare i miniatureudgave.

Karakteristika 
Det mest bemærkelsesværdige træk ved Firmicus er dets mørke, flade kraterbund. Den har samme albedo som overfladen af Mare Crisium mod nord, hvilket får den til at træde noget frem i forhold til omgivelserne. Bunden er ikke blevet ramt af større nedslag, siden krateret dannedes, omend der utvivlsom er mange små nedslag i dens overflade. Den ydre rand har været udsat for nogen erosion, særlig langs den nordlige side, hvor et par småkratere ligger over den.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Firmicuskrateret har følgende satellitkratere:

Måneatlas

Se også 
 Månekratere – Liste over kratere på Månen
 Månemarer – Liste over marer på Månen

Navigation

Kilder

Eksterne henvisninger

Bibliografi 

Kratere på Månen
Fitzgerald (månekrater)

Fitzgerald er et stort nedslagskrater på Månen. Det befinder sig på Månens bagside og er opkaldt efter den irske fysiker George F. Fitzgerald (1851 – 1901).

Navnet blev officielt tildelt af den Internationale Astronomiske Union (IAU) i 1970.

Omgivelser 
Fitzgeraldkrateret ligger vest-sydvest for Cockcroftkrateret og omkring to kraterdiametre nordøst for Morsekrateret.

Karakteristika 
Krateret er noget udjævnet og eroderet af senere nedslag i dets nærhed. Det yngre satellitekrater "Fitzgerald W" er forbundet med dets yderside mod nordvest. Svage spor af strålemateriale strækker sig fra dette satellitkraters sydøstlige rand hen over Fitzgeralds vestlige kraterbund, men det er uklart, om dette stammer fra satellitkrateret eller fra det nordligt beliggende "Moore F".

Adskillige mindre kratere ligger langs Fitzgeralds rand, herunder et sammensluttet par langs den østlige rand og to andre langs den vestlige kant. De indre kratervægge udviser tegn på tidligere skred og terrasser, omend disse landskabstræk er blevet noget udjævnet i tidens løb. Kraterbunden er en næsten jævn slette uden særlige træk, men har nogle små ujævnheder mod nordøst.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Fitzgeraldkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Fischer (månekrater)

Fischer er et nedslagskrater på Månen. Det befinder sig på Månens bagside og er opkaldt efter de tyske kemikere og nobelprismodtagere Hermann Emil Fischer (1852 – 1919) og Hans Fischer (1881 – 1945).

Navnet blev officielt tildelt af den Internationale Astronomiske Union (IAU) i 1976.

Omgivelser 
Fischerkrateret ligger i den nordøstlige del af kraterbunden i det enorme Mendeleevbassin.

Karakteristika 
Krateret har cirkulær rand, og kraterbunden har samme lave albedo som det omgivende mare. Der ligger et mindre nedslagskrater i kraterbunden tæt op ad den nordvestlige kratervæg. Randen og bunden er i øvrigt ramt af adskillige små nedslag.

Måneatlas

Se også 
 Månekratere – Liste over kratere på Månen
 Månemarer – Liste over marer på Månen

Navigation

Kilder

Eksterne henvisninger

Bibliografi 

Kratere på Månen
Fizeau (månekrater)

Fizeau er et fremtrædende nedslagskrater på Månen. Det befinder sig på den sydlige halvkugle på Månens bagside og er opkaldt efter den franske fysiker Hippolyte Fizeau (1819 – 1896).

Navnet blev officielt tildelt af den Internationale Astronomiske Union (IAU) i 1970.

Omgivelser 
Fizeaukraterets nærliggende betydende kratere er bl.a. Minkowski mod vest-nordvest og Eijkman mod sydvest.

Karakteristika 
Kraterets indre væg udviser mange terrasser i den nordlige halvdel, mens den sydlige rand er en glat skråning, som ender i nedfaldet materiale på kraterbunden. Over den sydvestlige rand ligger et lille, men fremtrædende krater, hvis indre sider danner terrassetrin, som dækker det meste af dets bund. Der ligger endvidere småkratere på randen mod nordøst og vest-sydvest.

Fizeaukraterets indre er forholdsvis fladt og indeholder kun nogle få bakker i den nordvestlige del samt en central top i kratermidten. Bunden i øvrigt er kun ramt af få småkratere.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Fizeaukrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Flammarion (månekrater)

Flammarion er et nedslagskrater på Månen. Det befinder sig på Månens forside i den sydlige udkant af Sinus Medii og er opkaldt efter den franske astronom Camille Flammarion (1842 – 1925).

Navnet blev officielt tildelt af den Internationale Astronomiske Union (IAU) i 1935.

Omgivelser 
Flammarionkrateret ligger mellem Möstingkrateret mod nordvest og Herschelkrateret mod sydøst. Det skålformede krater "Mösting A" skærer ind i Flammarions vestlige rand.

Karakteristika 
Den nedslidte ydre væg af Flammarionkrateret er helt nedbrudt mod nordvest, og de øvrige dele er eroderet og beskadiget. Den mest intakte del er den sydøstlige. Rillen Rima Flammarion forløber gennem åbningen i den nordvestlige rand og omkring 80 km mod vest-sydvest. Kraterbunden er blevet oversvømmet af lava og er derfor ret jævn og kun mærket af nogle få, spredte småkratere.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Flammarionkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Krukkekro

Krukkekro er en kro beliggende mellem Fraugde og Birkum i Odense SØ. Kroen blev oprettet 1749, ved kroen lå Hole Kilde. Et led var placeret ved kilden. Kroen bar navnet Holekroen og senere Krukkekroen, og her blev der afholdt kildemarkeder ved Sankt Hans tid. Kroen forsvandt omkring begyndelsen af det 19. århundrede . Efter Krukkekroens ophør, opstod en ny kro, Mye(Mjød)kroen. Myekroen lå i Tingkærhuset længere oppe mod Birkum, ved det gamle tingsted.

Kilder 
 Berstrand, Hans Erik. (1925) Fra Fraugde Sogn Historisk-topografiske skildringer i korte træk. Forlaget Pald

Kroer i Danmark
Bygninger, konstruktioner og anlæg i Odense Kommune
Flamsteed (månekrater)

Flamsteed er et lille nedslagskrater på Månen. Det befinder sig i Oceanus Procellarum på Månens forside og er opkaldt efter den britiske astronom John Flamsteed (1646 – 11719).

Navnet blev officielt tildelt af den Internationale Astronomiske Union (IAU) i 1935.

Omgivelser 
Flamsteedkrateret ligger næsten stik øst for det mørkt tonede Grimaldibassin og nord-nordvest for den oversvømmede Letronnekrater-bugt i den sydlige udkant af maret.

Karakteristika 
Kraterranden er ikke cirkulær på grund af en udbulende rand mod sydøst. Kraterbunder er ret flad og uden særlige nedslag. Krateret ligger inden for den sydlige rand af et et krater, som næsten helt er blevet overdækket af de basaltiske lavastrømme, som dannede Oceanus Procellarum. Alt hvad der er tilbage af dette krater, som har benævnelsen "Flamsteed P", er nogle lave højderygge og bakker, som ligger i en cirkulær form.

Surveyor 1-fartøjet landede inden for den nordøstlige rand af det begravede "Flamsteed P"-krater, omkring 50 km nord-nordøst for Flamsteeds kraterrand.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Flamsteedkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Fleming

Fleming er et nedslagskrater på Månen. Det befinder sig på den sydlige halvkugle på Månens bagside og er opkaldt efter den britiske læge og nobelprismodtager Alexander Fleming (1881 – 1955) og den skotsk-fødte, amerikanske astronom Williamina Fleming (1857 – 1911).

Navnet blev officielt tildelt af den Internationale Astronomiske Union (IAU) i 1970.

Omgivelser 
Flemingkrateret ligger omkring en kraterdiameter øst-nordøst for Hertzkrateret, og nordvest for Lobachevskiykrateret.

Karakteristika 
Kraterets lave rand er stærkt eroderet, og der ligger mange mindre kratere over den. Mest bemærkelsesværdigt blandt disse er "Fleming N" langs den sydlige rand, mens et andet og kun lidt mindre krater skærer gennem den østlige rand. Kraterbunden er også arret af et antal mindre nedslag og nogle få rande af spøgelseskratere.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Flemingkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Florensky (månekrater)

Florensky er et nedslagskrater på Månen. Det befinder sig på Månens bagside og er opkaldt efter den sovjettiske geolog Kirill P. Florensky (1915 – 1982).

Navnet blev officielt tildelt af den Internationale Astronomiske Union (IAU) i 1985. 

Før det blev omdøbt af IAU, hed dette krater "Vernadskiy B".

Omgivelser 
Florenskykrateret er forbundet med den nordøstlige rand af det større Vernadskiykrater.

Karakteristika 
Kraterranden er stærkt eroderet og danner en irregulær ring omkring det ujævne indre

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Focas (månekrater)

Focas er et lille nedslagskrater på Månen. Det befinder sig på Månens bagside, lige bag den sydvestlige rand. Det er et område, som lejlighedsvis bringes inden for synsvidde fra Jorden på grund af gunstig libration, men krateret ses da fra siden, så mange detaljer ikke kan observeres. Det er opkaldt efter den græsk-franske astronom Ionnas Focas (1909 – 1969).

Navnet blev officielt tildelt af den Internationale Astronomiske Union (IAU) i 1970.

Omgivelser 
Focaskrateret ligger i den brede dal mellem de ringformede bjerge Montes Rook mod nord og Montes Cordillera-bjergkæden mod syd. Disse bjergkæder danner en dobbelt ring omkring Mare Orientale nedslagsbassinet. Krateret findes imod den sydlige ende af dette kæmpemæssige landskabstræk, lige nord for Montes Cordillera. Focas er et ret isoleret krater, idet de nærmeste betydende kratere er kraterparret Wright-Shaler i nogen afstand mod øst langs samme indre rand af Montes Cordillera.

Karakteristika 
Krateret er cirkulært, og kraterbunden dækker omkring halvdelen af dets diameter. Det er symmetrisk af form og udviser kun lette tegn på nedslidning langs randen. Kraterbunden indeholder ikke betydende formationer eller nedslag.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Focaskrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Fontana (månekrater)

Fontana er et nedslagskrater på Månen. Det befinder sig i sydvestlige del af Månens forside og er opkaldt efter den italienske astronom Francesco Fontana (ca. 1585 – ca. 1656).

Navnet blev officielt tildelt af den Internationale Astronomiske Union (IAU) i 1935.

Omgivelser 
Fontanakrateret ligger syd for Oceanus Procellarum. Det ligger vest-nordvest for det oversvømmede Zupuskrater. Midtvejs mellem Fontana- og Zupuskraterne ligger rillesystemet Rimae Zupus.

Karakteristika 
Krateret har en lav rand og en kraterbund, som udviser adskillige småkratere og nogle få lave højderygge mod sydvest, men som ellers ikke er bemærkelsesværdig. Randen er snæver og stort set cirkulær, men med en udadgående bule i den nordlige side. Der findes en kløft i randen mod nordøst.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Fontanakrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen